laion/Wikipedia-Exotic huggingface dataset:
মুহাম্মদ মারহুন

মুহাম্মদ জসিম মুহাম্মদ আলি আব্দুল্লাহ মারহুন (আরবি: محمد جاسم مرهون‎, ইংরেজি: Mohamed Marhoon; ১২ এপ্রিল ১৯৯৮; মুহাম্মদ মারহুন নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন। ২০১৫–১৬ মৌসুমে, বাহরাইনী ফুটবল ক্লাব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; রিফফার হয়ে চার মৌসুম অতিবাহিত করার পর ২০১৯–২০ মৌসুমে তিনি চেক ক্লাব বোহেমিয়ান্স ১৯০৫-এ যোগদান করেছেন। ২০১৯–২০ মৌসুমে, তিনি বোহেমিয়ান্স ১৯০৫ হতে পুনরায় বাহরাইনী ক্লাব রিফফায় যোগদান করেছেন। ২০১৫ সালে, মারহুন বাহরাইন অনূর্ধ্ব-২০ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৮ ম্যাচে ১২টি গোল করেছেন। মুহাম্মদ জসিম মুহাম্মদ আলি আব্দুল্লাহ মারহুন ১৯৯৮ সালের ১২ই এপ্রিল তারিখে বাহরাইনের জিদহাফসে জন্মগ্রহণ করেছেন এবং সেখানেই তার শৈশব অতিবাহিত করেছেন। মারহুন বাহরাইন অনূর্ধ্ব-২০ এবং বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন। ২০১৮ সালের ৬ই সেপ্টেম্বর তারিখে, ২০ বছর, ৪ মাস ও ২৫ দিন বয়সে, বাম পায়ে ফুটবল খেলায় পারদর্শী মারহুন ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৮৭তম মিনিটে রক্ষণভাগের খেলোয়াড় আহমদ আলি জুমার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বাহরাইনের হয়ে অভিষেকের বছরে মারহুন সর্বমোট ৫ ম্যাচে ২টি গোল করেছেন। ২৩ ডিসেম্বর ২০২১ পর্যন্ত হালনাগাদকৃত। "Bahrain - Philippines 1:1 (Friendlies 2018, September)"। worldfootball.net। সংগ্রহের তারিখ ২৫ নভেম্বর ২০২১।  "Bahrain - Philippines, Sep 6, 2018 - International Friendlies - Match sheet"। Transfermarkt (ইংরেজি ভাষায়)। ৬ সেপ্টেম্বর ২০১৮। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (৬ সেপ্টেম্বর ২০১৮)। "Bahrain vs. Philippines (1:1)"। National Football Teams। সংগ্রহের তারিখ ২৫ নভেম্বর ২০২১।  সকারওয়েতে মুহাম্মদ মারহুন (ইংরেজি) ট্রান্সফারমার্কেটে মুহাম্মদ মারহুন (ইংরেজি) ওয়ার্ল্ডফুটবল.নেটে মুহাম্মদ মারহুন (ইংরেজি) ইএসপিএন এফসিতে মুহাম্মদ মারহুন (ইংরেজি) ন্যাশনাল-ফুটবল-টিমস.কমে মুহাম্মদ মারহুন (ইংরেজি)
টাটা স্টিল প্রাণিবিদ্যা উদ্যান

টাটা স্টিল জুলজিক্যাল পার্ক, ভারতের ঝাড়খণ্ড রাজ্যের জুবিলি পার্ক, জামশেদপুরের এক কোণে অবস্থিত। এই চিড়িয়াখানাটি এর সাফারি পার্কের জন্য পরিচিত, যা পর্যটকদেরকে জঙ্গলযুক্ত এলাকা দিয়ে গাড়ি চালানোর অভিজ্ঞতা দেয়, যেখানে প্রাণীরা অবাধে বিচরণ করে। পর্যটকরা চিড়িয়াখানার প্রকৃতি শিক্ষা কেন্দ্রেও যেতে পারেন, যা চিড়িয়াখানার প্রাণীদের সম্পর্কে তথ্য দেয়। এই চিড়িয়াখানার অন্যান্য জিনিসগুলি হল জুবিলি লেকে নৌকায় যাত্রা করা এবং প্রকৃতিক পথ ধরে হাঁটা। পি অ্যান্ড এম হাই-টেক সিটি সেন্টার মল দলমা বন্যপ্রাণী অভয়ারণ্য "Three tiger cubs born"। Business Standard। সংগ্রহের তারিখ ১৩ আগস্ট ২০১৭।  "बाघिन डोना ने तीन शावकों को जन्म दिया, जू में अब सात बाघ हो गए"। Dainik Bhaskar। সংগ্রহের তারিখ ২৪ আগস্ট ২০১৭।  "Royal Bengal tigress dies in Tata zoo"। The Times of India। সংগ্রহের তারিখ ৩ মে ২০১৭।  "Chicken feed for Tata zoo inmates"। The Telegraph। সংগ্রহের তারিখ ২৭ মে ২০১৭।
সার্থনা প্রাকৃতিক উদ্যান

সার্থনা প্রকৃতি উদ্যান হল একটি প্রাণিবিদ্যা উদ্যান, যা ভারতের গুজরাতের, সুরাটে অবস্থিত সুরাট পৌর কর্পোরেশনের মালিকানাধীন এবং পরিচালিত। এটি রাজ্যের বৃহত্তম প্রাণিবিদ্যা উদ্যান এবং গুজরাটের প্রাচীনতম প্রাণিবিদ্যা উদ্যানগুলির মধ্যে একটি, উত্তর দিকে তাপ্তি নদী এবং সুরাত কামরেজ রোড এর দক্ষিণ দিকে ৮১ একর জুড়ে বিস্তৃত। চিড়িয়াখানাটি ১৯৮৪ সালে প্রতিষ্ঠিত হয়েছিল, এটি দক্ষিণ গুজরাত অঞ্চলের প্রথম চিড়িয়াখানা এবং গুজরাটের প্রজনন কেন্দ্র। চিড়িয়াখানাটি সফলভাবে সিংহ, বেঙ্গল টাইগার, হিমালয় ভাল্লুক এবং সাদা ময়ূর প্রজনন করেছে। সুরাটের দর্শনীয় স্থানের তালিকা "Surat zoo first in Gujarat to breed otters - Latest News & Updates at Daily News & Analysis"। ৯ জানুয়ারি ২০১১।  Nature Park "Zones"। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২১।  "Species To Be Displayed"। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২১।    সুরাট মিউনিসিপ্যাল কর্পোরেশন ওয়েব্যাক মেশিনে আর্কাইভকৃত ৩ মার্চ ২০১৬ তারিখে
ফ্রস্ট ইলাস্ট্রেটেড

ফ্রস্ট ইলাস্ট্রেটেড ছিল যুক্তরাষ্ট্রের ইন্ডিয়ানার ফোর্ট ওয়েন থেকে প্রকাশিত একটি স্বাধীন সাপ্তাহিক সংবাদপত্র ছিল। পত্রিকাটি দেশটির "আফ্রিকান আমেরিকানদের সংবাদ ও দৃষ্টিভঙ্গি" প্রচার করতো। ১৯৬৮ সালে প্রতিষ্ঠিত, এটি ফোর্ট ওয়েনের প্রাচীনতম সাপ্তাহিক সংবাদপত্র ছিল। ফ্রস্ট ইলাস্ট্রেটেড ন্যাশনাল নিউজপেপার অ্যাসোসিয়েশন, দ্য ন্যাশনাল নিউজপেপার পাবলিশার্স অ্যাসোসিয়েশন, এবং হুশিয়ার স্টেট পাবলিশার্স অ্যাসোসিয়েশন এবং গ্রেটার ফোর্ট ওয়েন চেম্বার অফ কমার্সের সদস্য ছিল। ১৯৬৮ সালে প্রতিষ্ঠিত, ফ্রস্ট ইলাস্টট্রেডের তিনটি প্রতিযোগী সাময়িকী ছিল যারা ফোর্ট ওয়েনের সংখ্যালঘু সম্প্রদায়ের জন্য কাজ করেছিল। ফ্রস্ট ইলাস্ট্রেটেডের প্রকাশক এডওয়ার্ড স্মিথের মতে, কাগজটি স্থিরচিত্র সংযোজনের মাধ্যমে নিজেকে আলাদা করেছে, নিজেকে একটি "সচিত্র" কাগজ হিসাবে বিপণন করেছে। ১৯৬৯ সালে, আফ্রিকান-আমেরিকান কার্টুনিস্ট রিচার্ড "গ্রাস" গ্রীন ফ্রস্ট ইলাস্ট্রেটেডের জন্য লস্ট ফ্যামিলি (ইংরেজি: Lost Family, অনুবাদ 'হারানো পরিবার') আঁকেন। ফ্রস্ট ইলাস্ট্রেটেডের সর্বশেষ সংখ্যাটি অক্টোবর ১১-২৪, ২০১৭-এর সপ্তাহ'র খবর নিয়ে প্রকাশিত হয়েছিল। এটির প্রধান পাতার গল্পটি ছিল ফোর্ট ওয়েনের লুথারিয়ান হাসপাতালের নতুন নির্বাহী কর্তা সম্পর্কে। Rozier, William Bryant (২০১৮-০৩-০৬)। "Frost Giant"। Fort Wayne Ink Spot। সংগ্রহের তারিখ ২০১৯-১২-০৯।  Thomson Gale (Firm) (২০০৬)। Cities of the United States: A Compilation of Current Information on Economic, Cultural, Geographic, and Social Conditions। Thomson Gale। আইএসবিএন 978-0-7876-7372-7।  Christian Social Action। General Board of Church and Society of the United Methodist Church। ২০০০। পৃষ্ঠা 34।  Paul R. Burden (১৭ জুলাই ২০১০)। A Subject Guide to Quality Web Sites। Scarecrow Press। পৃষ্ঠা 319–। আইএসবিএন 978-0-8108-7695-8।  "Pushing the Color Line: Race and Employment in Fort Wayne, Indiana, 1933-1963". Indiana University Magazine of History. PEGGY SEIGEL ওয়েব্যাক মেশিনে [https://web.archive.org/web/20181012084558/https://www.indianaintern.net/organizations/profile/frost-illustrated-fort-wayne-in আর্কাইভকৃত ১২ অক্টোবর ২০১৮ তারিখে Frost Illustrated [Fort Wayne, IN] - Indiana INTERNnet] Zuber, Connie Haas। "Cultural revolution grabbed city from all sides"। Fort Wayne News-Sentinel। Frost grew out of the '60s, starting in 1968, its publisher, Ed Smith, said. It originally had three competitors also providing news coverage for and about the minority community, and it chose to market itself as the illustrated paper.  "From "Under Cork" to Overcoming - Black Images in the Comics"। ২০১৪-১০-১৪ তারিখে মূল থেকে আর্কাইভ করা। সংগ্রহের তারিখ ২০১৩-০৬-২৪।  The Comics Journal। Comics Journal, Incorporated। ২০০২। পৃষ্ঠা 32।  Agnieszka Biskup (১ জুলাই ২০১১)। Obama: The Historic Election of America's 44th President। Capstone Press, Incorporated। আইএসবিএন 978-1-4296-6016-7।  প্রবেশদ্বার:  সাংবাদিকতা মার্কিন যুক্তরাষ্ট্র
বি কোষ

বি কোষ বা বি লসিকাকোষ এক ধরনের লসিকাকোষ উপপ্রকারের শ্বেতকণিকা। এগুলি দেহের উপযোজী অনাক্রম্যতন্ত্রের প্রতিরক্ষিকা-মধ্যস্থতাকৃত অনাক্রম্যতা অংশটিতে কাজ করে। বি কোষগুলি প্রতিরক্ষিকা (অ্যান্টিবডি) অণু উৎপাদন করে। তবে এই প্রতিরক্ষিকাগুলি বি কোষ থেকে নিঃসৃত হয় না, বরং এগুলি প্লাজমা ঝিল্লিতে প্রোথিত হয়ে বি-কোষ গ্রাহকের অংশ হিসেবে কাজ করে। যখন কোনও সরল বা স্মৃতি বি কোষ কোনও প্রত্যুৎপাদক দ্বারা সক্রিয় হয়, তখন এটি সংখ্যাবৃদ্ধি করে একটি প্রতিরক্ষিকা-নিঃসরণকারী সক্রিয়ক কোষে পরিণত হয়, যার নাম প্লাজমাব্লাস্ট বা প্লাজমা কোষ। অধিকন্তু, বি কোষগুলি প্রত্যুৎপাদক উপস্থাপন করে (এগুলিকে পেশাদার প্রত্যুৎপাদক উপস্থাপক কোষ হিসেবেও শ্রেণীবদ্ধ করা হয়) এবং সাইটোকাইন নামক রাসায়নিক সংকেতবাহী পদার্থ নিঃসরণ করে। স্তন্যপায়ী প্রাণীসমূহে বি কোষগুলি অস্থিমজ্জায় পরিপক্বতা লাভ করে। পাখিদের ক্ষেত্রে বি কোষগুলি ফ্যাব্রিসিয়াসের থলিতে পরিপক্বতা লাভ করে, যেটিকে ইংরেজিতে বার্সা অভ ফ্যাব্রিসিয়াস বলে। এখানেই বিজ্ঞানী চ্যাং ও গ্লিক সর্বপ্রথম কোষগুলি আবিষ্কার করেন; তাই বার্সা শব্দটির ইংরেজি আদ্যক্ষর বি-এর নামে এই কোষগুলির নাম দেওয়া হয় বি কোষ। বি কোষগুলি তাদের কোষপর্দায় বি-কোষ গ্রাহক অভিব্যক্ত করে। বি-কোষ গ্রাহকগুলির মাধ্যমে একটি বি কোষ একটি বহিরাগত প্রত্যুৎপাদকের সাথে আবদ্ধ হতে পারে এবং সেটির বিরুদ্ধে একটি প্রতিরক্ষিকা-ভিত্তিক প্রতিক্রিয়া শুরু করতে পারে। Murphy, Kenneth (২০১২)। Janeway's Immunobiology (8th সংস্করণ)। New York: Garland Science। আইএসবিএন 9780815342434।  Alberts, Bruce; Johnson, Alexander; Lewis, Julian; Raff, Martin; Roberts, Keith; Walter, Peter (২০০২)। "B Cells and Antibodies"। Molecular Biology of the Cell. 4th edition (ইংরেজি ভাষায়)।  Cooper, Max D. (২০১৫-০১-০১)। "The early history of B cells"। Nature Reviews Immunology। 15 (3): 191–7। ডিওআই:10.1038/nri3801 । পিএমআইডি 25656707।
দ্য শাইনিং স্টার (পত্রিকা)

দ্য শাইনিং স্টার বা ইন্ডিয়ানা শাইনিং স্টার একটি আফ্রিকান-আমেরিকান সংবাদপত্র যুক্তরাষ্ট্রের ইন্ডিয়ানা অঙ্গরাজ্যের অ্যান্ডারসন হতে ১৯২২ থেকে ১৯২৭ সাল পর্যন্ত প্রকাশিত হয়েছিল এটি সেখানে প্রকাশিত একমাত্র আফ্রিকান-আমেরিকান সংবাদপত্র। ১৯২২ সালে এডওয়ার্ড গাইলস আরভিন (১৮৯৩-১৯৮২) সংবাদপত্রটি প্রতিষ্ঠা করেন, তিনি ছিলেন আমেরিকার সবচেয়ে পুরনো ও বৃহৎ ব্যবসায়িক ভ্রাতৃত্ব সংগঠন আলফা কাপ্পা সাই-এর দশজন প্রতিষ্ঠাতা সদস্যের মধ্যে সর্বকনিষ্ঠ। প্রথম বিশ্বযুদ্ধে সেনাবাহিনীতে যোগদানের আগে আরভিন বিভিন্ন শহরে সংবাদপত্রের জন্য কাজ করেছিলেন। এগুলোর মধ্যেইন্ডিয়ানাপোলিস ফ্রিম্যান, শিকাগো ডেইলি বুলেটিন এবং গ্যারি সান অন্তর্ভুক্ত ছিল । আরভিনকে কাপ্পা আলফা সাই-এর শিকাগো এলাকার প্রাক্তন ছাত্র অধ্যায়ের দাতা হিসেবে স্মরণ করা হয় এবং তার নামে বার্ষিক কাপ্পা আলফা সাই পুরস্কারের প্রবর্তন হয়েছে। প্রথম দিকের অনেক আফ্রিকান-আমেরিকান ভাবধারার পত্রিকার মত, দ্য শাইনিং স্টার আত্ম-উন্নতির উপর জোর দেয়, প্রতি সপ্তাহে পাঠকদের মুখস্থ করার জন্য একটি নতুন শব্দ এবং বাইবেলের উদ্ধৃতি প্রকাশ করে। দ্য শাইনিং স্টারের স্থানীয় সংবাদস্থানীয় গীর্জা এবং গ্র্যান্ড ইউনাইটেড অর্ডার অফ অড ফেলোস নামক সংগঠন দ্বারা প্রভাবিত ছিল, আরভিন সংগঠনটির সদস্য ছিলেন। দ্য শাইনিং স্টার তার পাঠকদের অ্যান্ডারসন শহরের স্থানীয় ব্যবসায়কে সমর্থন করার জন্য এবং স্থানীয় সম্প্রদায়ের উন্নয়ন করার জন্য আহ্বান জানিয়েছে। তবে, এটির সংবাদসমূহ শুধুমাত্র অ্যান্ডারসন কেন্দ্রীক ছিল না, এটি নিকটস্থ মানসি শহর সম্পর্কেও একটি সাপ্তাহিক কলাম কলাম প্রকাশ করতো। "About The shining star. [volume] (Anderson, Ind.) 1922-19??"। Chronicling America। Library of Congress।  Bigham 1996। Parks 2008। "Founders"। Kappa Alpha Psi Cincinnati Alumni Chapter। ২০১৯-১২-১১ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "Edward Giles Irvin"। Edward G. Irvin Foundation। ২০১৯-১২-১১ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "Edward Giles Irvin"। ২০১৯-১২-১১ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "Famous Odd Fellows"। Grand United Order of Odd Fellows। সংগ্রহের তারিখ ২০১৯-১২-০২।  বিগহ্যাম, ড্যারিল ই. (১৯৯৬)। "The Black Press in Indiana, 1879-1985"। The Black Press in the Middle West, 1865-1985 (ইংরেজি ভাষায়)। গ্রিনউড প্রেস। আইএসবিএন 9780313255793।  পার্ক্স, গ্রেগরি এস. (২০০৮)। "এডওয়ার্ড জি আরভিন"। Black Greek-letter Organizations in the Twenty-First Century: Our Fight Has Just Begun। আইএসবিএন 9780813138725।  প্রবেশদ্বার:  সাংবাদিকতা মার্কিন যুক্তরাষ্ট্র
দ্য আলাস্কা স্পটলাইট

দ্য আলাস্কা স্পটলাইট ১৯৫২ সালে আলাস্কার বর্তমান ভুখন্ড হতে প্রকাশিত প্রথম আফ্রিকান আমেরিকান সংবাদপত্র ছিল। এটির প্রকাশনা যখন শুরু হয়েছিল আলাস্কা তখনো একটি রাজ্য ছিল না। বরং 'টেরিটরি অব আলাস্কা' (১৯১২-১৯৫৯) নামে পরিচিত ছিল। অ্যাংকারিজ হতে জর্জ সি. অ্যান্ডারসনের একটি সাপ্তাহিক সংবাদপত্র হিসেবে পত্রিকাটির প্রকাশনা শুরু করেছিলেন। ১৯৬০-এর দশক পর্যন্ত প্রকাশের পর এটি বন্ধ হয়ে যায়। এড ওয়েসলি'র মতে, "জর্জ সি. অ্যান্ডারসন দ্বিতীয় বিশ্বযুদ্ধের পরে অ্যাঙ্করেজ ডেইলি নিউজের জন্য লিনোটাইপ অপারেটর হিসাবে কাজ করতে এসেছিলেন।" ১৯৫২ সালে, তিনি আলাস্কা স্পটলাইট প্রতিষ্ঠা করেন। অ্যান্ডারসন পরবর্তীতে দ্য মিডনাইট সান রিপোর্টার (১৯৬২-১৯৬৬) নামে আরেকটি সংবাদপত্র শুরু করেছিলেন। "About The Alaska spotlight. [online resource] (Anchorage, Alaska) 1952-19??"। Chronicling America। Library of Congress। সংগ্রহের তারিখ ২০১৯-১২-২৭।  স্মিথ ২০১২। ওয়েসলি ২০২০। স্মিথ, জেসি কারনি (২০১২)। Black Firsts: 4,000 Ground-Breaking and Pioneering Historical Events (ইংরেজি ভাষায়)। ভিজিবল ইঙ্ক প্রেস। আইএসবিএন 9781578593699।  ওয়েসলি, এড (২০২০)। Black History in the Last Frontier। ন্যাশনাল পার্ক সার্ভিস।  প্রবেশদ্বার:  সাংবাদিকতা মার্কিন যুক্তরাষ্ট্র
মাহদি আব্দুল জব্বার

মাহদি আব্দুল জব্বার মাহদি দারউইশ হাসান (আরবি: مهدي عبد الجبار‎, ইংরেজি: Mahdi Abduljabbar; ২৫ জুন ১৯৯১; মাহদি আব্দুল জব্বার নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব মানামা এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৪–১৫ মৌসুমে, বাহরাইনী ক্লাব আল ইত্তিহাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদের হয়ে চার মৌসুম অতিবাহিত করার পর ২০১৮–১৯ মৌসুমে তিনি রিফফায় যোগদান করেছেন। ২০২০–২১ মৌসুমে, তিনি রিফফা হতে বাহরাইনী ক্লাব মানামায় যোগদান করেছেন। মাহদি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২০ ম্যাচে ৭টি গোল করেছেন। মাহদি আব্দুল জব্বার মাহদি দারউইশ হাসান ১৯৯১ সালের ২৫শে জুন তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৬ সালের ৫ই জুন তারিখে, ২৫ বছর ও ১১ দিন বয়সে, ডান পায়ে ফুটবল খেলায় পারদর্শী মাহদি লেবাননের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় মুহাম্মদ আদিলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাহরাইন ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে মাহদি সর্বমোট ১ ম্যাচে অংশগ্রহণ করেছেন। ২৪ ডিসেম্বর ২০২১ পর্যন্ত হালনাগাদকৃত। "Bahrain - Lebanon 2:0 (Friendlies 2016, February)"। worldfootball.net। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (৫ ফেব্রুয়ারি ২০১৬)। "Bahrain vs. Lebanon (2:0)"। National Football Teams। সংগ্রহের তারিখ ২৫ নভেম্বর ২০২১।  সকারওয়েতে মাহদি আব্দুল জব্বার (ইংরেজি) ট্রান্সফারমার্কেটে মাহদি আব্দুল জব্বার (ইংরেজি) ওয়ার্ল্ডফুটবল.নেটে মাহদি আব্দুল জব্বার (ইংরেজি) ইএসপিএন এফসিতে মাহদি আব্দুল জব্বার (ইংরেজি) ন্যাশনাল-ফুটবল-টিমস.কমে মাহদি আব্দুল জব্বার (ইংরেজি)
বৃত্তীয় চতুর্ভুজ

জ্যামিতিতে, বৃত্তীয় চতুর্ভুজ অথবা অন্তর্লিখিত চতুর্ভুজ হলো এমন ধরনের চতুর্ভুজ যার চারটি শীর্ষবিন্দুই বৃত্তের পরিধিতে অবস্থিত। এই বৃত্তটিকে বলা হয় পরিবৃত্ত। বৃত্তের কেন্দ্রটিকে এবং ব্যাসার্ধটিকে যথাক্রমে পরিকেন্দ্র এবং পরিব্যাসার্ধ বলে। সাধারণত চতুর্ভুজটিকে উত্তল হিসেবে ধরা হয়। প্রতিটি ত্রিভুজকেই বৃত্তে অন্তর্লিখিত করা যাবে কিন্তু প্রতিটি চতুর্ভুজকে যাবে না। বর্গ নয় এমন রম্বস হলো এর একটি উদাহরণ। যেকোন বর্গ, আয়ত, সমদ্বিবাহু ট্রাপিজিয়াম হলো বৃত্তীয়। একটি ঘুড়ি বৃত্তীয় হবে যদি এবং কেবল যদি এর দুইটি কোণ সমকোণ হয়। একটি উত্তল চতুর্ভুজ বৃত্তীয় হবে যদি এবং কেবল যদি এর প্রতিটি বাহুর লম্ব সমদ্বিখণ্ডক একই বিন্দুতে মিলিত হয়। এই সাধারণ বিন্দুটিকে বলা হয় পরিকেন্দ্র। একটি উত্তল চতুর্ভুজ A B C D {\displaystyle ABCD} বৃত্তীয় হবে যদি এবং কেবল যদি এর বিপরীত কোণদ্বয় সম্পূরক হয়। α + γ = β + δ = π   radians   ( = 180 ∘ ) . {\displaystyle \alpha +\gamma =\beta +\delta =\pi \ {\text{radians}}\ (=180^{\circ }).} ইউক্লিডের এলিমেন্টস 3 নং বইয়ের 22 নং প্রতিজ্ঞায় এই উপপাদ্যের উল্লেখ আছে। একইভাবে, বহিঃস্থ কোনটির বিপরীত অন্তঃস্থ কোণ সমান হলে চতুর্ভুজটি বৃত্তীয় হবে। একটি উত্তল চতুর্ভুজ বৃত্তীয় হবে যদি এবং কেবল যদি এক বাহু ও কর্ণের মধ্যবর্তী কোণ বিপরীত বাহু ও কর্ণের মধ্যবর্তী কোণের সমান। উদাহরণস্বরূপ, ∠ A C B = ∠ A D B . {\displaystyle \angle ACB=\angle ADB.} টলেমির উপপাদ্য অনুসারে, বৃত্তীয় চতুর্ভুজের কর্ণ দুইটি e এবং f এর গুণফল বিপরীত বাহু জোড়ার গুণফলের সমষ্টির সমান। e f = a c + b d , {\displaystyle \displaystyle ef=ac+bd,} যেখানে a, b, c ও d পরপর চারটি বাহু। a , b , c , d {\displaystyle a,b,c,d} বাহু বিশিষ্ট একটি বৃত্তীয় চতুর্ভুজের ক্ষেত্রফল K {\displaystyle K} ব্রহ্মগুপ্তের সূত্রের সাহায্যে: K = ( s − a ) ( s − b ) ( s − c ) ( s − d ) {\displaystyle K={\sqrt {(s-a)(s-b)(s-c)(s-d)}}\,} যেখানে, s হলো অর্ধপরিসীমা s = +১/২(a + b + c + d) হিরনের সূত্র Usiskin, Zalman (২০০৮)। The classification of quadrilaterals : a study of definition। Jennifer Griffin, David Witonsky, Edwin Willmore। Charlotte, NC: Information Age Pub। আইএসবিএন 978-1-60752-600-1। ওসিএলসি 254166189।  Fraivert, David; Sigler, Avi; Stupel, Moshe (২০২০-০৮-১৭)। "Necessary and sufficient properties for a cyclic quadrilateral"। International Journal of Mathematical Education in Science and Technology। 51 (6): 913–938। আইএসএসএন 0020-739X। ডিওআই:10.1080/0020739X.2019.1683772।  Andreescu, Titu (২০০৪)। Mathematical Olympiad treasures। Bogdan Enescu। Boston: Birkhäuser। আইএসবিএন 0-8176-4305-2। ওসিএলসি 50859200।  Durell, Clement V. (২০০৩)। Advanced trigonometry। A. Robson (Dover edition সংস্করণ)। Mineola, N.Y.। আইএসবিএন 978-0-486-15443-5। ওসিএলসি 867768584। উদ্ধৃতি শৈলী রক্ষণাবেক্ষণ: অতিরিক্ত লেখা (link)
চরিত আশালংকা

কারিয়াওয়াসাম ইন্দিপালাগে চরিত আশালংকা (সিংহলি: චරිත් අසලංක; জন্ম ২৯ জুন ১৯৯৭) শ্রীলঙ্কার একজন পেশাদার ক্রিকেটার, যিনি তিনটি ফরম্যাট. এই বাম-হাতি ব্যাটসম্যান ২০২১-এর জুনে প্রথম আন্তর্জাতিক ম্যাচ খেলেন। আশালংকা ২০১৩ সালে শ্রীলঙ্কা অনূর্ধ্ব-১৭ দলের সাথে ইংল্যান্ড সফর করেন, লফবোরোতে একটি ইংলিশ অনূর্ধ্ব-১৭ দলের বিরুদ্ধে তিনদিনের ম্যাচে ব্যাটিং শুরু করে এবং প্রতি ইনিংসে ৯২ এবং ৩১ করে সর্বোচ্চ স্কোর করেন। তিনি ২০১৪-১৫ সালে তার স্কুল, রিচমন্ড কলেজ, গ্যালের হয়ে ব্যাটিং শুরু করেছিলেন, স্কুলের টুয়েন্টি-20 প্রতিযোগিতার ফাইনালে তাদের সাহায্য করেছিলেন। "ECB Elite Player Development Under-17s v Sri Lanka Under-17s 2013"। CricketArchive। সংগ্রহের তারিখ ১৬ এপ্রিল ২০১৫।  "Miscellaneous matches played by Charith Asalanka"। CricketArchive। সংগ্রহের তারিখ ১৬ এপ্রিল ২০১৫।  ইএসপিএনক্রিকইনফোতে চরিত আশালংকা (ইংরেজি)
ঘূর্ণমান দরজা (রাজনীতি)

রাজনীতিতে "ঘূর্ণমান দরজা" পদগুচ্ছটি দিয়ে একই ব্যক্তির কখনও আইনপ্রণেতা ও নিয়ন্ত্রকের ভূমিকা পালন করা আবার কখনও ঐসব আইন ও নিয়মকানুন দ্বারা প্রভাবিত ব্যবসা বা শিল্পপ্রতিষ্ঠানের উচ্চপদে আসীন হবার চলমান ঘটনাটিকে নির্দেশ করা হয়। অনেক সময় সরকারি কর্মকর্তারা সরাসরি ব্যবসা প্রতিষ্ঠানে যোগ না দিয়ে সেটির পক্ষে তদবিরকারী প্রতিষ্ঠানে যোগ দিতে পারেন। ঘূর্ণন দরজা স্বার্থের সংঘাত ও দুর্নীতির একটি উদাহরণ। এর ফলে সরকার ও বেসরকারি খাতের মধ্যে অস্বাস্থ্যকর সম্পর্ক গড়ে ওঠে, সরকারি কর্মকর্তা ও বেসরকারি প্রতিষ্ঠানগুলি একে অপরের সাথে আঁতাঁত করে পরস্পরকে বিভিন্ন আর্থিক ও আইনি সুবিধা প্রদান করে নিজেদের পকেট ভারী করতে পারে এবং এতে দেশ, জাতি ও জনগণের ক্ষতি হতে পারে। এই ব্যাপারটিকে নিয়ন্ত্রক কব্জাকরণ নামেও ডাকা হয়। তথ্যপ্রযুক্তিনির্ভর শাসন গোল্ডম্যান স্যাক্‌স উইকিউক্তিতে ঘূর্ণমান দরজা (রাজনীতি) সম্পর্কিত উক্তির সংকলন রয়েছে। Revolving Door database at Opensecrets.org – searchable database Revolving Doors in the UK Defence Industry UNICORN article - www.againstcorruption.org/ Revolving door between the US Government and Industry Government officials who now work at IFPMA, PhRMA, or law firms and lobbying firms that represent the pharmaceutical industry Revolving Door at Project on Government Oversight Revolving Door Congress Members data from First Street Video Dispatches - Politicians for Hire - Channel 4 - Dispatches documentary on lobbying in the UK
লেটারবক্সড

লেটারবক্সড একটি অনলাইন সামাজিক যোগাযোগ নেটওয়ার্কিং সেবা যা ২০১১ সালে ম্যাথু বুকানন এবং কার্ল ফন রেনডো যৌথভাবে প্রতিষ্ঠা করেন। এটি একটি সামাজিক যোগাযোগের অ্যাপ্লিকেশন হিসাবে চালু করা হয়েছিল যা চলচ্চিত্র সম্পর্কে মতামত ভাগ করে নেওয়ার উপর কেন্দ্রীভূত ছিল, এবং নিউজিল্যান্ডের অকল্যান্ডে একটি ছোট দল দ্বারা রক্ষণাবেক্ষণ করা হয়। ওয়েবসাইটটি চলচ্চিত্র সম্পর্কে এটির সদস্যদের রুচি বা মতামত অন্যদের সাথে বিনিময় করার জন্য তৈরী। ২৮ ফেব্রুয়ারি, ২০২১ পর্যন্ত, সদস্যরা ৬০০ মিলিয়নেরও বেশি চলচ্চিত্র দেখা হয়েছে বলে চিহ্নিত করেছেন। Marsh, Calum (২০২১-০১-১৩)। "Is Letterboxd Becoming a Blockbuster?"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২১-১২-২৪।  Buchanan, Matthew (২০১৭-০৫-০৮)। "100 Million • Journal • A Letterboxd Magazine"। letterboxd.com (ইংরেজি ভাষায়)। সংগ্রহের তারিখ ২০২১-১২-২৪।
ভিয়েনা বিশ্ববিদ্যালয়

ভিয়েনা বিশ্ববিদ্যালয় (ইংরেজি: University of Vienna) ইউরোপের প্রাচীন বিশ্ববিদ্যালয়গুলোর মধ্যে অন্যতম। এটি ১৩৬৫ খ্রিষ্টাব্দে অস্ট্রিয়ার রাজধানী ভিয়েনা শহরে স্থাপিত হয়। ২০১৫ খ্রিষ্টাব্দে এই বিশ্ববিদ্যালয়ের ৬৫০তম প্রতিষ্ঠা বার্ষিকী উদযাপিত হয়েছে। এটি মধ্য ইউরোপের বৃহত্তম শিক্ষাপ্রতিষ্ঠান যার ছাত্র সংখ্যা ৯৪ হাজার (২০১৬)। প্রায় ৬০টি স্থান নিয়ে এই বিশ্ববিদ্যালয়ের ক্যাম্পাত গঠিত, তবে প্রধান ভবনটি ভিয়েনার রিং স্ট্রাসে-তে অবস্থিত। এখানে রয়েছেন ১৫ জন নোবেল বিজয়ী যাদের অনেকেই এই বিশ্ববিদ্যালয়ের শিক্ষার্থী ছিলেন। ভিয়েনা বিশ্ববিদ্যালয়ে বিভিন্ন ক্ষেত্রে ১৮১টির বেশি ডিগ্রি প্রোগ্রাম পড়ার সুযোগ রয়েছে। এর মধ্যে ২২টি ব্যাচেলর, ১১০টি মাস্টার্স ও ৪৯টি ডিপ্লোমা প্রোগ্রাম। এছাড়া ৮০টি ক্ষেত্রে পিএইচডি প্রোগ্রামে পড়াশোনার সুযোগ রয়েছে। ভিয়েনা বিশ্ববিদ্যালয়ে সেমিস্টার পদ্ধতি প্রচলিত। প্রতিটি শিক্ষাবছরে দুটি সেমিস্টার রয়েছে। একটি সামার, অন্যটি উইন্টার সেমিস্টার। আন্তর্জাতিক শিক্ষার্থীদের সামার সেমিস্টারে ভর্তির জন্য আবেদনের শেষ তারিখ সাধারণত ফেব্রুয়ারি মাসেই হয়ে থাকে। অন্যদিকে উইন্টার সেমিস্টারের আবেদন প্রক্রিয়া শেষ হয় সেপ্টেম্বর মাসে। ব্যাচেলর্স প্রোগ্রামগুলোর বেশিরভাগই তিন বছর মেয়াদি। ২০০৯ সালে বিশ্বের বিশ্ববিদ্যালয়ের তালিকায়, ভিয়েনার বিশ্ববিদ্যালয় সর্বোচ্চ ২০০টির মধ্যে ছিল। "About the University of Vienna"। University of Vienna। ২০০৯-০৭-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৭-২৬।  ভিয়েনা বিশ্ববিদ্যালয়ের তথ্যতীর্থ "www.samakal.com.bd"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ মে ২০১০।  University of Vienna (ইংরেজি)
গাংনী

গাংনী নামে বাংলাদেশে যেসব স্থান ও প্রশাসনিক অঞ্চল রয়েছে। যথা: উইকিঅভিধানে গাংনী শব্দটি খুঁজুন। গাংনী উপজেলা, মেহেরপুর জেলার জেলার একটি উপজেলা গাংনী পৌরসভা, মেহেরপুর জেলার গাংনী উপজেলার একটি পৌরসভা গাংনী ইউনিয়ন, বাগেরহাট জেলার মোল্লাহাট উপজেলার একটি ইউনিয়ন গাংনী ইউনিয়ন, চুয়াডাঙ্গা জেলার আলমডাঙ্গা উপজেলার একটি ইউনিয়ন এটি কোন স্থান, জনপদ বা প্রশাসনিক অঞ্চল সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্রহ্ম মূহুর্ত

সূর্য ওঠার আগের ন্যূনতম ৪৮ মিনিট থেকে সর্বোচ্চ ১ প্রহর বা ৩ ঘণ্টাব্যাপী সময়কে হিন্দু ধর্মে ব্রহ্মমুহূর্ত বলা হয় ৷ সর্বশক্তিময় প্রভু প্রতিটি ধর্মশাস্ত্রেই এ মুহূর্তটিকে তাঁকে স্মরণ এবং তাঁর ক্ষমা , করুণা ও দয়া প্রার্থনার শ্রেষ্ঠ মুহূর্ত বলেছেন । উপাসনানিষ্ঠ হিন্দুরা অষ্টপ্রহরব্যাপী দিনের প্রারম্ভিক এ মুহূর্তে ভগবানের কাছে সর্বসৃষ্টির শান্তি ও কল্যাণ চেয়ে মঙ্গল আরতি ক'রে আগত দিনটিকে শুরু করে থাকে ৷ হিন্দু সাধকেরা এই সময়টিতে সর্বশক্তিময় ঈশ্বরের উপাসনা-আরাধনা ক'রে থাকে । এ সময়ে কুলকুণ্ডলিনী শক্তি জাগ্রত হয় বলে তাদের কাছে এ ব্রহ্মমুহূর্ত খুবই পবিত্র ৷ কুলকুণ্ডলিনী শক্তি জাগ্রত না হলে সাধকের আধ্যাত্ম জীবনের উন্নতি হয়না ৷
ইস্টার্ন হাউজিং লিমিটেড

ইস্টার্ন হাউজিং লিমিটেড (ইএইচএল) বাংলাদেশের একটি পাবলিক লিমিটেড কোম্পানি যা রিয়েল এস্টেট উন্নয়নে কাজ করে। কোম্পানির নিবন্ধিত অফিস বাংলাদেশে অবস্থিত। ইএইচএল হল রিহ্যাব অ্যাসোসিয়েশনের ২৯ জন সদস্যের মধ্যে একটি, এটি বাংলাদেশের বেসরকারি খাতের বিকাশকারীদের কেন্দ্রীয় সংস্থা। ঢাকার শহুরে এলাকায় আবাসনের জন্য জমির উন্নয়নের উদ্দেশ্য নিয়ে ইএইচএল প্রতিষ্ঠিত হয়েছিল। এটি নির্মাণ, প্রকৌশল, উৎপাদন এবং ব্যবসায়িক কার্যক্রমের সাথে জড়িত। এটি অন্যান্য বড় ডেভেলপারদের সাথে বাংলাদেশের রাজধানী ঢাকার পরিবেশকে নতুনভাবে উপস্থাপন করার জন্য গঠিত একটি প্রতিষ্ঠান। "ইস্টার্ন হাউজিং লিমিটেড" ইসলাম গ্রুপের একটি প্রতিষ্ঠান। এটি ঢাকা শহরের আবাসন সমস্যা কমাতে জনাব জহুরুল ইসলাম উদ্যগে ১৯৬৫ সালের শেষ দিকে গঠিত হয়েছিল। প্রতিষ্ঠানটি ঢাকার পল্লবী থানায় ৭০০টি বাড়ি নির্মাণের একটি প্রকল্প বাস্তবায়ন এবং ৯১০ একর (৩.৭ কিমি২) জমি অধিগ্রহণ করে তার কাজ শুরু করে। কোম্পানিটি বাংলাদেশের রাজধানী ঢাকার মধ্যে রিয়েল এস্টেটের উন্নয়নের মাধ্যমে কার্যক্রম শুরু করলেও এটি শহরের বাইরে নির্মাণকার্যক্রম শুরু করেছে। এটি নিয়মিতভাবে দেশে এবং বিদেশে রিহ্যাব রিয়েল এস্টেট মেলায় অংশ নেয় এবং বিক্রয় কার্যক্রম শুরু করে। ঢাকা প্রবেশদ্বার বাংলাদেশ প্রবেশদ্বার "REHAB fair ends with commitment to lower cost urban housing"। The Daily Star। ২০০৮-০১-০৫।  "Rehab housing fair in New York next month"। The Daily Star। ২০০৪-০৭-১৭।  Koen Steemers and Simos Yannas; Architecture City Environment: Proceedings of PLEA 2000: July 2000; page 372; James & James, 2000; আইএসবিএন ১-৯০২৯১৬-১৬-৬ এটি ১৯৬৮ সালে বাংলাদেশের (তৎকালীন পূর্ব পাকিস্তান) বাসিন্দাদের স্বল্পমূল্যে আবাসন প্রদানকারী প্রথমগুলির মধ্যে একটি। Assembly Proceedings; Official Report; page 281, East Pakistan Assembly, 1968 Flats beyond middle-class reach as land gets pricey, The Daily Star, 2004-12-25 Eastern Housing